Countrykjempen Don Williams er død
Don Williams, kjent som countrymusikkens «snille kjempe» døde fredag etter et kort sykeleie, skriver Rolling Stone. I 2010 ble han innlemmet i countrymusikkens «Hall of Fame» i Nashville, etter en karriere som startet i 1971. Williams sikret seg ikke mindre enn 17 nummer én hits på countrytopplisten i hjemlandet, storhetsperioden strakk seg fra 1974 til 1991. Han pensjonerte seg etter en avskjedsturné i 2006, men gjorde comeaback fire år senere og turnerte igjen. I mars 2016 pensjonerte han seg for godt, 76 år gammel. Williams ga ut sitt siste studioalbum «Reflections» i 2014. Williams var også med i to kjente filmer, «W.W and the Dixie Dancekings» og «Smokey and the Bandit 2».
Mannen bak hits som «Tulsa Time» og «It Must Be Love» har gått bort, 78 år gammel.